
Laste arvu suurendamine
Narva Lasteaia Pingviin lasteaiarühmades
1. Asjaolud ja menetluse käik
Narva Lasteaed Pingviin on 18rühmaline lasteasutus, milles 2016/2017. õppeaastal on 2 sõimerühma, 8 lasteaiarühma ja 8 erirühma. Narva Lasteaia Pingviin rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Lasteaia Pingviin hoolekogu on teinud ettepaneku suurendada laste arvu lasteaiarühmades Karikakar, Lõosilm ja Kelluke kuni 21 last (20.10.2016. a hoolekogu otsus). Narva Lasteaia Pingviin direktor esitas 31.10.2016. a Narva Linnavalitsuse Kultuuriosakonnale vastavasisulise taotluse nr 3-1/180.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra ning liitrühmas kuni kahe lapse võrra. Otsus tehakse iga sõime-, lasteaia- ja liitrühma kohta eraldi.
3. Otsus
Suurendada laste arvu Narva Lasteaias Pingviin järgmiselt:
3.1  lasteaiarühmas Karikakar kuni 21 last;

3.2  lasteaiarühmas Lõosilm kuni 21 last;

3.3  lasteaiarühmas Kelluke kuni 21 last.

4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Korraldus jõustub seadusega sätestatud korras.

